Document ID: 32002R0494

32002R0494
L 077/8
SLUŽBENI LIST EUROPSKE UNIJE
UREDBA KOMISIJE (EZ) br. 494/2002
od 19. ožujka 2002.
o utvrđivanju dodatnih tehničkih mjera za obnavljanje stoka oslića u potpodručjima ICES-a III., IV., V., VI. i VII. te zonama ICES-a VIII. a, b, d, e
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 850/98 od 30. ožujka 1998. o očuvanju ribolovnih resursa putem tehničkih mjera za zaštitu nedoraslih morskih organizama (1), kako je zadnje izmijenjena Uredbom (EZ) br. 973/2001 (2), a posebno njezin članak 45. stavak 1.,
budući da:
(1)
U studenome 2000. Međunarodno vijeće za istraživanje mora (ICES) navodi da je stok oslića u potpodručjima ICES-a III., IV., V., VI. i VII. i zoni ICES-a VIII. a, b, d i e u ozbiljnoj opasnosti od izumiranja.
(2)
Većina tih stokova naseljava potpodručja ICES-a V., VI. i VII. i zone ICES-a VIII. a, b, d, e.
(3)
Uredbom Vijeća (EZ) br. 1162/2001 od 14. lipnja 2001. o utvrđivanju mjera za obnavljanje stoka oslića u ICES potpodručjima III., IV., V., VI i VII. i ICES zonama VIII. a, b, d, e i s njima povezani uvjeti kontrole aktivnosti ribarskih plovila (3), propisuje se niz dodatnih tehničkih mjera važnih za obnavljanje ovog stoka.
(4)
Te tehničke mjere ostaju na snazi do 1. ožujka 2002. Međutim, revizija Uredbe (EZ) br. 850/98 neće biti obavljena do tog datuma. Prekid primjene mjera uzrokovao bi ozbiljnu štetu stoku oslića.
(5)
Stoga je potrebno odmah poduzeti radnje kako bi se omogućilo da se nastavi s primjenom mjera utvrđenih u Uredbi (EZ) br. 1162/2001 sve dok Vijeće ne donese reviziju Uredbe (EZ) br. 850/98.
(6)
Ribolov povlačnim mrežama s gredom veličine oka manje od 100 mm u područjima koja su inače ograničena na ribolov drugim povlačnim alatom veličine oka 100 mm ili više vjerojatno ne bi ugrozio očuvanje stoka oslića budući da se takvim ribolovom povlačnim mrežama s gredom postiže jako nizak stupanj prilova oslića. Potrebno je, međutim, omogućiti da se ti niski stupnjevi prilova ne premaše te ograničiti vremensko razdoblje i zemljopisno područje u kojem se takav ribolov može obavljati.
(7)
Člankom 2. stavkom 2. Uredbe (EZ) br. 1162/2001 predviđa se odstupanje koje je opravdano činjenicom da bi ograničavanje ulova oslića uzrokovalo ozbiljne gospodarske probleme malim ribolovnim plovilima koja svakodnevno obavljaju ribolov. Odstupanje ima zanemarive posljedice za očuvanje i obnavljanje stoka oslića. Stoga ga je potrebno zadržati.
(8)
Mjere predviđene u ovoj Uredbi u skladu su s mišljenjem Upravljačkog odbora za ribarstvo i akvakulturu,
DONIJELA JE OVU UREDBU:
Članak 1.
Ova se Uredba primjenjuje na ribarska plovila koja obavljaju ribolov u potpodručjima ICES-a V. i VI. i zonama ICES-a VII. b, c, f, g, h, j, k te zonama ICES-a VIII. a, b, d, e.
Članak 2.
1. Neovisno o uvjetima iz članka 4. stavka 4. i članka 15. Uredbe (EZ) br. 850/98, ulov oslića (Merluccius merluccius) koji je zadržan na bilo kojem plovilu koje drži bilo koji povlačni alat osim povlačnih mreža s gredom veličine oka od 55 do 99 mm ne smije prelaziti 20 % težine ukupnog ulova morskih organizama zadržanih na brodu, a ulov oslića zadržan na bilo kojem plovilu koje drži povlačnu mrežu veličine oka od 55 do 99 mm ne smije prelaziti 5 % težine ukupnog ulova morskih organizama zadržanih na palubi.
2. Uvjeti iz stavka 1. ne primjenjuju se na plovila ukupne duljine kraće od 12 metara koja se vraćaju u luku u roku od 24 sata od svog posljednjeg izlaska iz luke.
Članak 3.
Zabranjuje se upotreba:
(a)
osim u potpodručjima ICES-a V. i VI., svake vreće i/ili produžetka povlačnih mreža osim povlačnih mreža s gredom čija je veličina oka veća od 55 mm i koja nije izrađena od jednonitnog mrežnog tega čije niti jedna nit nije deblja od 6 mm ili od dvonitnog mrežnog tega čija niti jedna nit nije deblja od 4 mm;
(b)
svih pridnenih povlačnih mreža osim povlačnih mreža s gredom s vrećom veličine oka mrežnog tega od 70 mm do 89 mm a imaju više od 120 oka u svakom opsegu spomenute vreće (sake) osim spojnica i rubova;
(c)
svih pridnenih povlačnih mreža koje sadrže pojedinačna četverokutna oka čije stranice oka nisu približno jednake duljine;
(d)
svih pridnenih povlačnih mreža za koje je na bilo koji način osim ušivanja u mrežu u prednjem dijelu vreće pričvršćena vreća čija je veličina oka mrežnog tega manja od 100 mm.
Članak 4.
Zabranjuje se donošenje na brod ili upotreba povlačnih mreža s gredom veličine oka veće od 70 mm, osim ako se čitava gornja polovica prednjeg dijela takve mreže sastoji od pokrova mreže čija je veličina pojedinačnog oka manja od 180 mm i koji je pričvršćen:
-
direktno na gornjoj uzici (plutnji) ili
-
na ne manje od tri reda mreže bilo koje veličine oka pričvršćene direktno na gornju uzicu (plutnju).
Pokrov mreže se proteže prema stražnjem dijelu mreže za najmanje broj oka utvrđen na temelju:
(a)
dijeljenja duljine grede mreže u metrima s 12;
(b)
množenja rezultata dobivenog u (a) s 5 400;
(c)
dijeljenja rezultata dobivenog pod (b) s veličinom najmanjeg oka u pokrovu izraženom u milimetrima;
(d)
zaokruživanja decimalnih i drugih točaka u rezultatu dobivenom pod (c).
Članak 5.
1. Za potrebe stavka 2. definiraju se sljedeća zemljopisna područja:
(a)
područje okruženo ravnim crtama koje uzastopno spajaju sljedeće zemljopisne koordinate koje isključuje svaki dio tog područja smješten unutar 12 nautičkih milja računajući od polazne crte Irske:
53°30′N, 11°00′W
53°30′N, 12°00′W
53°00′N, 12°00′W
51°00N, 11°00′W
49°30′N, 11°00′W
49°30′N, 07°00′W
51°00N, 07°00′W
51°00′N, 10°30′W
51°30′N, 11°00′W
53°30′N, 11°00′W
(b)
područje okruženo ravnim crtama koje uzastopno spajaju sljedeće zemljopisne koordinate koje isključuje svaki dio tog područja smješten unutar 12 nautičkih milja računajući od polazne crte Francuske:
48°00′N, 06°00′W
48°00′N, 07°00′W
45°00′N, 02°00′W
44°00′N, 02°00′W
točku na obali Francuske na 44°00′N
točku na obali Francuske na 45°30′N
45°30′N, 02°00′W
45°45′N, 02°00′W
48°00′N, 06°00′W.
2. Unutar područja definiranim u stavku 1.:
-
zabranjeno je obavljati bilo kakvu ribolovnu aktivnost koristeći se pri tome bilo kojom povlačnom mrežom osim povlačnim mrežama s gredom čija je veličina oka od 55 mm do 99 mm,
-
zabranjeno je uranjati, djelomično ili potpuno, ili na bilo koji drugi način koristiti u bilo koju svrhu bilo koju povlačnu mrežu osim povlačnih mreža čija je veličina oka od 55 mm do 99 mm,
-
sve povlačne mreže osim povlačnih mreža s gredom čija je veličina oka od 55 mm do 99 mm trebaju biti pričvršćene i složene u skladu s odredbama iz članka 20. stavka 1. Uredbe (EEZ) br. 2847/93 od 1. listopada 1993. o uspostavi sustava kontrole koji se primjenjuje na zajedničku ribarstvenu politiku (4).
Unutar područja definiranog u stavku 1. točki (a):
-
zabranjeno je obavljati bilo kakvu ribolovnu aktivnost koristeći se pri tome statičnim alatom čija je veličina oka manja od 120 mm,
-
zabranjeno je uranjati, djelomično ili potpuno, ili na drugi način koristiti u bilo koju svrhu svaki statični alat veličine oka manje od 120 mm,
-
svi statični alati veličine oka manje od 120 mm trebaju biti pričvršćeni i složeni u skladu s odredbama iz članka 20. stavka 1. Uredbe (EEZ) br. 2847/93.
Unutar područja definiranog u stavku 1. točki (b):
-
zabranjeno je obavljati bilo kakvu ribolovnu aktivnost koristeći se pri tome bilo kakim statičnim alatom veličine oka manje od 100 mm,
-
zabranjeno je uroniti, djelomično ili potpuno, ili na drugi način koristiti u bilo koju svrhu svaki statični alat veličine oka manje od 100 mm,
-
svi statični alati veličine oka manje od 100 mm trebaju biti pričvršćeni i složeni u skladu s odredbama iz članka 20. stavka 1. Uredbe (EEZ) br. 2847/93.
Članak 6.
1. U području definiranom člankom 5. stavkom 1. točkom (a), povlačne mreže s gredom veličine oka od 55 do 99 mm mogu se koristiti ili uroniti u potpunosti ili djelomično samo u dijelu područja istočno od 07°30′ W i samo u razdoblju od travnja do listopada.
2. U području definiranom člankom 5. stavkom 1. točkom (b), povlačne mreže s gredom veličine oka od 55 do 99 mm mogu se koristiti ili uroniti u potpunosti ili djelomično samo u dijelu područja južno od 46°00′ W i samo u razdoblju od lipnja do rujna.
3. U tim dijelovima područja definiranim člankom 5. stavkom 1. točkom (a) i člankom 5. stavkom 1. točkom (b) koji se nalaze izvan područja navedenih u stavcima 1. i 2., sve povlačne mreže s gredom veličine oka od 55 do 99 mm trebaju biti pričvršćene i složene u skladu s odredbama iz članka 20. stavka 1. Uredbe (EEZ) br. 2847/93.
Članak 7.
Ova Uredba stupa na snagu dan nakon objave u Službenom listu Europskih zajednica.
Primjenjuje se s učinkom od 1. ožujka 2002.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 19. ožujka 2002.

Labels: 6